
DE  CIRRHOSI  HEPATIS. 


§.  I. 

ANATOME  PATHOLOGICA. 


lEx  quo  Laennec  accuratiori  descriptione  eam  hepatis 
;structuram,  quae  prioris  aevi  medicis  sub  titulo  scirrhosi 
vel  indurati  hepatis  tantummodo  innotuit,  perqtfisivit  et 
■specialem  hujus  formam  Cirrhoseos  nomine  insignem 
fecit,  multae  disquisitiones  ad  veram  texturae  hepatis 
mutatae  naturam  eruendam  institutae  sunt.  Nec  tamen 
post  tam  multos  virorum  doctissimorum  labores  res  ad 
liquidum  perducta  videtur,  qua  re  operae  pretium  exi- 
stimo, ut  quae  de  hocce  morbo  inprimis  de  anatome  pa- 
thologica constent  et  satis  sint  explorata,  quaeve  minus 

■explicata,  nova  indagatione  indigeant,  accurate  ex- 
iponam. 

Satis  superque  iioturu  est,  Laenneciuin  Cirriioseos 
nomine  (a  -fulvus)  telam  quandam  accidentalem, 

substantiae  hepatis  propriae  secretionis  vitio  admixtam 
et  supperadditam  significari  voluisse.  Sed  falsam  fuisse 
Laennecii  sententiam  mox  in  Anglia  Hope,  Parisiis 
vero  G.  Andral  luculenter  demonstravere;  Girrhosin 
nihil  aliud  esse  explicantes,  quam  hypertrophiam  substan- 
tiae hepatis  acinosae.  In  quo  et  reliqui  recentiores,  in- 
ter quos  inpriinis  A.  Becquerel  et  Rokitansky  emi- 
nent, consentiunt;  altera  vero  lis  exorta  est  de  prima 
hepatis  granulorum  (Gallis;  granulations)  formatione. 
Quae  vero  stipersint  differentiae  hac  de  re  inter  viros 
experientissimos  ut  luculenter  explicem,  priusquam  du- 
bias illas,  nomine  hypertrophiae  substantiae  acinosae  sa- 
lutatas formas  recenseam,  primo  loco  ejus  gradus,  in 
cujus  descriptione  omnes  consentiunt,  exquisitae  scilicet 
Cirrhoseos  accuratam  delineationem  exhibebo. 


1.  CIRRHOSIS  EXQUISITA. 


Huc  referenda  sunt  exemplaria,  quibus  Laennec 
deprompsit  descriptionen.  V^olumen  totius  hepatis  di- 
minutum est;  hepar  atrophia  laborat.  Quod  ad  formam, 
praevalet  forma  hemisphaerica  et  fere  globosa,  margini- 
bus tumidis,  quia  substantia  hepatis,  quae  in  statu  sano 
acutum  effecit  marginem,  resorptione  ita  attenuata  est, 
ut  nonnisi  stratum  cellulo  - fibrosum  intra  laminas  peri- 

tonaei  densatas  relictum  sit,  qui  limbus  cellulo- fibrosus 
aut  deorsum  aut  sursum  ad  hepatis  granulosi  superficiem 
vel  convexam,  vel  concavam  circumvolutus  est.  Simili 
modo  lobus  hepatis  sinister  in  appendicem  tenuem  cel- 
lulo-fibrosum  mutatus  saepe  reperitur,  quo  facto  forma 
globosa  adhuc  nitidior.  Unde  jam  elucet  hanc  formam 
hemisphaericam  hepatis  exquisite  granulosi  secundario 
tantum  modo  fieri,  neque  licitum  esse,  formam  hepatis 
in  priori  cirrhoseos  gradu  inde  suspicari.  Superfi- 
ciem habes  inaequaliter  granulosam,  granis  mirioribus 
vel  majoribus  contextaln , quae  remota  capsula  Glissonii 
palam  fiunt,  ni  jam  prius  fuerint.  Majori  gradu  haec 
defonqitas  accedit  ad  ^structuram  lobularem,  ita  ut 
aut  totius  hepatis  superficies  in  lobulos  exquisito  modo 
sit  distincta,  aut  lobuli  inter  granulos  reliquae  superficiei 
emineant,  maximo  vero  gradu  hi  lobuli  augustiori  collo 
separati  appendices  quasi  pedunculatos  anterioris  margi- 
nis exhibeant.  Dissecto  hepate  parenchyma  simili 
modo  agglomeratione  infinitae  multitudinis  granulorum 
seu  papillarum  constitutum  vides,  quae  parvae,  flavi  co- 
loris, densae,  semi  - rotundae  sed  irregulares  et  com- 
pressae una  alteri  adjacentes  conspiciuntur.  In  singulis 
casibus  lineis  tenuibus  albioribus  cellulosis  circumscri- 
ptae et  a se  invicem  disjunctae  sunt,  quae  forma  pecu- 
liaris a Laennec  Cirrhose  en  kystes  denomina- 
batur. Aliis  vero  in  locis  uniformem  massam  coloris 
flavescentis  nullis  septis  disjunctam  exhibent.  Ubi  vero 
minores  plures  papillae  in  majorem  confluxerint  et  coa- 
luerint, Laennecii  Cirrhosin  en  plaques  habes. 
Unde  elucet,  structuram  granulosam  hepatis  in  superficie 

magis  esse  elaboratam,  quia  papillae  in  profundo  sitae 
undique  compressae  minus  promineant.  Consistentia 
parenchymatis  aucta,  densitas  major,  unde  hepatis  indu- 
rati a minus  peritis  et  sollicitis  generali  nomine  fertur, 
'ab  iis  praecipue  medicis,  qui  solventibus  remediis  duri- 
tiem illam  cartilagineam  fere  emollire  in  vivo  homine 
vano  conatu  studuerunt. 

Vasorum  orificia  in  sano  hepate  uberrima  in  hoc 
degenerato  parciora,  praecipue  vero  ramuli  venae  por- 
tarum nec  non  arteriae  hepaticae  impermeabiles  et  com- 
pressi sunt,  venarum  vero  hepaticarum  lumina  saepius 
irregulari  modo  coarctata. 

Ad  mutationes  vero  secundarias  sive  conse- 
cuti vas  referenda  sunt: 

1)  Capsula  Glissonii  plus  minusve  cum  parenchy- 
mate hepatico  coalita,  interdum  ita  cohaeret,  ut  ne  mini- 
mam quidem  particulam  detrahere  possis,  dum  aliis  in  casibus 
circa  papillas  et  granulationes  maxime  prominentes  facil- 
lime solvitur.  Ceterum  colore  albescente,  tendinea,  den- 
sata reperitur,  ejusque  detractione^  prominentiae  in  super- 
ficie hepatis  lobulares  circumscribuntur. 

2)  Peritonitidis  chronicae  et  partialis  vestigia, 
adhaesiones  scilicet  plus  minusve  arctae,  quibus  hepar 
septo  transverso  conjunctum  tenetur,  nec  aliter  quam 
pulmo  tuberculis  infarctus  pleurae  alligatur.  Ea  enim  vi- 
detur esse  lex  generalis  diversissimarum  organorum  de- 
generationum, ut  tandem  inflammationes  exsudativae  se- 
quantur j unde  phaenomenon  illud,  quod  tabe  macieque  con- 
fectos aegrotos  tandem  ex  inflammatione  periisse  videas. 

3)  Vesicae  felleae  conditio  plane  non  erit 

negligenda,  quamvis  diverso  modo  ludat,  neque  fellis 
secreti  inspectio  certi  quid  prodat.  Becquerel(l)  in- 
ter XLII.  casus  semel  tantum  vesicae  felleae  parietes 
hypertrophicos  et  induratos  — ex  cystitide  fellea  procul 
dubio  — certam  conditionem  physiologicam  reperiebat. 
Idem,  quamvis  chemicam  analysin  omiserit,  tamen  phy- 
sicam qualitatem,  qualem  praebuerit,  sedulo  annotavit. 
Invenit  enim  fel  quibusdam  in  casibus  sanum,  in  aliis 
vero  incrassatum,  viridi  colore  tinctura,  nec  defuere  ca- 
davera, in  quibus  tenue,  clarum,  fere  decolor  reperiretur. 
Semel  fel  gelatinae  et  colorem  et  consistentiam  refere- 
bat. Sed  hae  varitatioues  fellis  excepto  gelatinbso  in 
diversissimis  morbis  occurrunt. 

Hanc  formam  exquisitam  cirrhoseos  in  cadavere  re- 
pertam ab  aliis  degenerationibus  hepatis  dignoscere  probe 
debes.  Errant  enim,  qui  dissecto  cadavere  diagnosin  il- 
lico  ante  oculos  positam  arbitrantur;  neque  minus  peri- 
tus esse  debet  qui  in  mortuo,  quam  qui  in  vivo  diagnosi 
excellere  cupiat.  Cifrhosin  vero,  ne  cum  atrophia 
flava,  obesitate  hepatis  et  sequelis  inflammationis 
chronicae  commutes,  periculum  est: 

a)  Atrophia  hepatis  flava  ut  equidem  scio  a 
Rokitansky  (2)  primum  descripta  est.  Facile  judi- 
catu erit  hanc  adesse,  si  collapsum  parenchymatis  emol- 
liti, nec  non  defectum  structurae  granulosae  simul  respi- 
cias,  etsi  colore  flavo  et  volunime  diminuto  nec  non 
forma  conveniat  cum  cirrhosi.  Vituperandus  itaque  Ro- 


(1)  Archives  g^ner.  <le  de  Paris.  Arril.  Mai.  1840. 

(2)  Rokitansky  Handbuck  d.  palhol.  Anat.  III.  p.  313. 

kitansky  erit,  quod  alio  loco  (1)  granulationes  hepatis 
in  statu  atrophiae  acutae  flavae  collapsas,  emollitas  abs- 
que ulteriore  notitia  enumerat.  Persuasum  enim  mihi  est, 
eum  uil  aliud  describere  voluisse,  quam  tertium  cir- 
rhoseos  stadium  aLaennecio  jam  indicatum,  sta- 
dium scilicet  emollitionis  granulorum,  quod  ipse  Roki- 
t a n s k y (2)  luculenter  depinxit.  B e c q u e r e 1 inter  XLII. 
casus  ab  ipso  et  An dr alio  collatos  semel  tantum  hanc 
mutationem  insigniorem  reperiebat,  quae  Rokitanskyo 
pluries,  immo  sat  crebro  in  conspectum  venisse  videtur, 
ita  ut  semper  fere  in  casu  atrophiae  totius  hepatis  exqui- 
sitae, cirrhoticae  scilicet,  densitatem  parenchymatis  a tela 
celluloso -fibrosa  residua  efl^ectam,  granulationes  ipsas  vero 
collapsas,  minime  resistentes,  emollitas  ab  ipso  repertas 
indicet.  Ceterum  si  alios  recenseas  scriptores,  non  ex- 
ceptis Becquerel  et  Andral,  de  consistentia  granulo- 
rum nihil  annotatum  invenies.  Itaque  jam  hoc  loco  non 
possum,  quin  cum  Rokitansky  consentiam,  qui  Cirrho- 
sin  chronicam  esse  atrophiae  flavae  formam  judicet,  quam- 
vis Cirrhosin  atrophiam  consecutivam  denominare  malue- 
rim, quia  e diversa  parenchymatis  alteratione,  e.  g.  hy- 
pertrophica prodire  soleat. 

b)  Hepar  obesum  ab  atrophia  granulosa  facillime 
dignosci  potest,  ubi  exemplaria  utriusque  mali  exquisita 
ante  oculos  posita  sunt,  etsi  simili  modo  incipiant.  Xon 
enim  puto,  hypertrophiam  telae  acinpsae  hepatis  simpli- 
cem ab  infiltratione  acinorum  adiposa  in  exordio  semper 
esse  distinguendam,  qua  de  re  infra  uberius  agendum 


(1)  id.  V.  339.  (2)  id.  V.  312. 

erit.  Attamen  ia  morbi  utriusque  decursu  sat  magna 
varietas.  Perpetua  enim  adipis  accumulatione  non  solum 
acini,  sed  etiam  tela  vascularis  in  massam  adiposam  uni- 
colorem mutantur,  et  dum  volumen  totius  organi  augea- 
tur, tandem  post  primum  adspectum  formae  externae  he- 
par adiposum  cum  cirrhotico  vel  ab  inexperto  commu- 
tari nequit.  Hepar  hypertrophicum,  superficie  laevi,  con- 
sistentia parenchymatis  diminuta,  e quo  cum  scapelli  dorso 
adeps  abradi  et  exprimi  potest,  valde  diflfert  a diminuto, 
granuloso  et  indurato,  quod  jam  uberius  descripsimus. 

Jam  vero  non  est  reticendum,  degenerationem  adi- 
posam et  granulosam  in  uno  eodemque  hepate  conjunctas 
observatas  fuisse.  Ad  quos  casus  ea  exemplaria  refero, 
in  quibus  Gluge  microscopicam  analjsin  instituit,  quippe 
qui  praeter  globulos  adipis  nii  memorabile  invenerit. 
Quum  vero  de  hacce  combinatione  uberrime  Rokitansky 
disseruerit,  contentus  sum  amplius  informare  se  cupienti- 
bus paginam  operis  ejus  citasse  (1). 

c)  Sequelae  quaedam,  inflammationis  chro- 
nicae cum  Cirrhosi  facile  confundi  possunt. 

I 

«)  Inflammatio  parenchymatis  superficia- 
ria, qua  jecur  in  eandem  hemisphaericam  mutatur  for- 
mam marginibus  obtusis;  lamina  peritonaei  incrassata, 
fibro -cartilagineo  exsudato  illinita  arcte  parenchyma  suc- 
culentum circumdat.  Neque  vero  structura  lobularis  ac- 
quisita apparet,  quae  vero  summam  superficiem  tantum 
commutavit;  densatur  enim  tela  cellulosa  parenchymatis 
subperitonaealis  et  membrana  serosa  adjacens  cicatricis 


(1)  1.  c.  p.  346,  sq. 

instar  contracta  est,  quo  fit,  ut  parenchyma  huic  telae  cel- 
' lulosae  vicinum  prominentias  exiguas  laevesque  formet. 

/S)  Unde  jam  apparet  inflammationem  parenchyma- 
tis, ubi  altius  penetraverit,  hepati  cirrhoso  haud  dissimi- 
lem existere.  Consentit  Rokitansky(l),  qui  hepatis 
granulosi  varietatem  alteram  ex  hepatitide  chronica 
prodiisse  affirmat,  quam  primariam  fuisse  affectionem 
contendit.  Etsi  vero  persuasum  habeo,  ex  chronica  in- 
flammatione metamorphosi  acinorum  exsudatae  materiei 
plenorum  telam  celluloso -fibrosam  eodem  modo  uti  ex 
pseudomembranis  pleurae,  peritonaei  inflammati  oriri  posse, 
optassem  tamen,  uti  viro  experientissimo  placuisset,  notas 
characteristicas  addere,  quibus  substantia  hepatis  inflam- 
matione chronica  correpta,  quibus  acini  exsudato  albumi- 
noso-fibrinoso  referti  ab  iisdem  acinis  hypertrophice  tu- 
midis tuto  dignosci  queant.  Quod  peritonaeum  hepatis 
adhaesionibus  diaphragmati  alligatum  sit,  certum  inflam- 
mationis praegressae  signum  non  est,  quippe  quas,  uti 
jam  monuimus,  secundario  ^modo  ortas  in  membranis  se- 
rosis organi  jam  pridem  destructi  saepius  observare  liceat. 

y)  Jecur  lobulis  intercisum  interdum  reperitur  ex 
obliteratione  ramulorum  venae  portarum,  cui  phle- 
b i ti dem  antecessisse  exsudativam  verisimillimum  est.  Haec 

I 

vero  structura  lobularis  ortum  suum  prodit,  quod  pro- 
minentes sani  parenchymatis  colliculi  profundioribus  sul- 
cis vallibusque  circumscripti  sint,  ita  ut  proxime  ad 
structuram  lobularem  congenitam  accedat.  Ceterum  haec 
structura  superficiarium  maxime  stratum  tenet,  et  quibus- 


(1)  1,  c.  p.  344,  sq. 

Ham  in  casibus  magna  attentione  opus  foret,  ubi  destructi 
parenchymatis  sive  colliculi  inter  sulcos  relicti  hypertro- 
phici fiunt,  aut  adipe  infarciuntur,  probe  hanc  formam  ab 
hepate  simpliciter  cirrhoso  dirimere. 

Luce  clarius  est,  nos  nonnisi  exquisitam  et  ut  ita 
dicam  legitimam  cirrhoseos  formam  exacta  diagnosi  ab 
aliis  jecinoris  morbosi  formis,  praecipue  a granuloso  he- 
pate separare  potuisse.  Quod  vero  natura  non  tam  ar- 
ctos, ut  vulgo  putatur,  posuerit  limites  inter  hasce  affe- 
ctiones, statim  elucescet,  ubi  de  priori  cirrhoseos  stadio 
agendum  nobis  erit, 


II.  STADIUM  PRIMUM  CIRRHOSEOS  EJUSQUE 

GENESIS. 


Ut  primum  Cirrhoseos  stadium  unanimiter  fere 
omnes  scriptores  eam  jecinoris  conditionem  salutaverunt, 
qua  substantia  flava  acino.sa  supra  modum  aucta  hepatis 
adspectum,  ab  Anglis  Mus  eat  liver  nuncupatum,  ex- 
hibet. Quem  vero  adfectum,  nucis  moschatae  structurae 
interiori  simillimum,  diverso  modo  oriri  posse,  Roki- 
tansky  (1)  auctor  est,  qui  eum  vel  e simplici  sub- 
stantiae hepatis  propriae  hypertrophia  vel  ex  infil- 
tratione  lobulorum  hepatis  adiposa  fluxisse,  arbrita- 
tur.  Quod  si  ulteriori  disquisitione  stabiliretur,  diagno- 
sin prioris  stadii  hepatis  cirrhosi  ab  adiposo  jecinore 


(1)  1.  C.  III,  IK  308.  sq. 


accuratam  fieri  non  posse,  confitendum  est.  Neque  ta- 
men reticendum  est,  Hypertrophia  substantiae  lobulorum 
lacunas  acinorum  claudi,  ita  ut  nucleus  ex  materia  bilis 
adiposa  (cholostearine)  in  quavis  lacuna,  sive  sacculi, 
sive  fasciculatam  sub  uiicroscopio  praebeat  formam,  in- 
terclusus restitet,  necesse  sit. 

Signa  vero  hepatis,  ut  ita  dicam,  moschatini 
haec  habes:  hepatis  totius  volumen  auctum  est,  hanc  ad 
normam  ut  marginibus  tumidis  obtusis  latiorem  exhibeat 
superficienj , simulque  complanatum  evadat.  In  minimo 
hujus  desorganisationis  gradu  substantia  acinosa  flaves- 
cens magis  perspicua  estj  iii  gradu  proxime  hunc  subse- 
quente  contortas  et  sinuosas  vides  figuras,  textum  hepa- 
tis celluloso  vasularem  interclusum  amplectentes;  maximo 
vero  gradu  haec  alteratio  atrophia  textus  cellulosi  com- 
pleta excellet,  et  in  hoc  jam  perspicuum  erit,  utrum 
degeneratio  adiposa  an  lobulis  jam  distincte  prominenti- 
bus granulosum  hepar  subsecuturum  sit. 

Becquerel  hancce  hypertrophiam  substantiae  aci- 
nosae exsudatione  materiei  flavescentis,  albuminoso  fibrino- 
sae  oriri  auctor  est,  quae  -nihil  ab  pseudomembranis  in 
telarum  serosarum  superficie  differat.  Quae  substantia 
eo  potissimum  nititur,  quod  exsudatum  illud  easdem  mu- 
tationes subeat,  quales  pseudomembrana  pleuritica,  sensim 
in  telam  cellulosam  transformata,  unde  necesse  sit,  lobu- 
los prius  ex  infiltratione  hypertrophicos  sensim  volumine 
diminui.  Contendit  quoque,  sub  microscopio  se  nunquam 
globulos  puris  neque  materiei  adiposae  copiam  majorem 
offendisse.  Sed  bene  animadvertendum  est,  Becquere- 
lium  in  eam  praecipue  Girrhoseos  genesin  respicere, 

cujus  fons  et  origo  hyperaeinia  hepatis  mechanica, mor- 
bis cordis  et  pulmonum  effecta  sit. 

Huic  contrarium  est,  quod  Gluge  eodem  auxilio 
usus,  microscopiam  intelligo,  explicuit.  At  verisimillimum 
est,  eum  hepar  adiposum  moschatinao  formae  solum  in- 
spexisse. 

Ceterum  difficile  erit  intellectu,  quo  tandem  modo 
sola  mechanica  hepatis  hjperaemia  hypertrophia  vel  in- 
filtratio  substantiae  ejus  acinosae  efficiatur.  Compertum 
quidem  nobis  est,  circulatione  venosa  impedita  secretio- 
nes in  tela  cellulosa  serosas  fieri;  attamen  meo  jure  du- 
bitanti mihi  |i5i8t5  quin  alia  vel  adiposa  vel  plastica  ex- 
sudatio  exinde  oriri  possit.  Quae  res  ulterioribus  dis- 
quisitionibus tandem  illustrabitur. 

Restat,  ut  meam  ipse  explicem  sententiam.  Rem 
ideo  satis  confusam  existimo,  quod  sub  nomine  Cirrho- 
seos  transformationem  hepatis  specificam  subesse  volue- 
rint, eamque  semper  ejusdem  naturae  existiment.  Sed 
.statim  diremta  erit  lis,  ubi  sub  nomine  hepatis  gra- 
nulosi mutata  tantummodo  forma  feratur,  Cirrhoseos 
vero  nomine  insigniatur  hepar  granulosum  vel  hypertro- 
phia simplici  ex  sententia  Rokitanskyi,  vel  exsudata 
materie  albuminoso- fibrinosa  ut  vult  Be  eque  rei,  ita  ut 
omnibus  intellectura  sit  et  Cirrhosin  (sensu  strictiori)  et 
chronicam  hepatis  inflammationem  et  jecur  adiposum  ad- 
spectum  granulosum  praebere  posse,  nec  satis  tutum  esse 
nisi  adhibito  oculo  armato  in  primis  incunabulis  muta- 
tum hepatis  textum  ab  altero  accurate  dirimere,  quamvis 
verisimillimum  sit,  si  simul  vitium  cordis  adsit  Cirrhosin 
existere,  si  tubercula  pulmonum  in  eodem  cadavere  re- 

periuntur,  hepar  moschatinum  primum  degenerationis  adi- 
posae esse  gradum. 


§.  2. 

AETIOLOGIA. 

Jainjam  indicavimus,  vitia  cordis  stasinque  sangui- 
nis iis  effectam  in  vena  cava  inferiori  praecipuam  es.se 
caus^n  occasionalem  hyperaemiae  hepatis  tandemque 
hepatis  granulati.  Inter  LV.  casus  XXies  et  semel 
Becquerel  cirrhosin  et  semper  congestionem  paren- 
chymatis sanguineam  reperit.  Alio  calculo  initio  inter 
XLII.  casus  Cirrhoseos  a Becquerel  et  Andral  ob- 
servatos dimidia  pars  hanc  habebat  causam.  Quamquam 
infitiandum  ^on  est,  maximi  momenti  eam  esse,  tamen 
non  satis  circumspecte  hac  de  re  semper  congestionem 
hepatis  statui  granuloso  originem  dedisse  arbitratur. 

Bronchitis  chronica  et  praecipue  emphysema 
pulmonum  eodem  modo  stasi  in  systema  venae  cavae  in- 
ferioris effecta  degenerationem  granulosam  post  se 
trahunt. 

Idem  Becquerel  de  phthisi  pulmonum  contendit: 
plerumque  hepar  quidem  degenerationem  adiposam  subire, 
singulis  vero  in  casibus,  quorum  VI.  inter  illos  XLII. 
enumerat,  jecur  texturam  granulosam  acquirere  ex  iu- 
filtratioue  ut  putat  albuminosa.  Cujus  mutationis  cau- 
sam auctor  ille  majorem  dyspnoeam  ex  febri  vehementi 

et  sumnia  rapidaque  pulmonum  destructione  accusat.  Si 
vero,  quae  de  structura  granulosa  hepatis  adiposi  supra 
disputavimus,  respicias,  consenties  facile  hancce  rem  ulte- 
riori disquisitione  egere.  Simulque  conspicuum  est,  quod 
minime  sufficiat  statum  hepatis  annotare,  ni  pulmonum 
quoque  conditio  diligenter  describatur,  utrum  tubercula 
cretacea,  parenchyma  induratum  similiave  reperiantur. 

In  ceteris  casibus  XV.,  quae  simul  repertae  fuerint 
mutationes,  Becquerel  non  annotavit;  affirmat  simplici- 
ter semper  congestionem  hepatis  praecessisse.  Vllies 
Cirrhosin  solam  necropsia  detexit.  In  his  vero  casibus 
diligenter  tractus  intestinalis  examinandus  erit,  anne  irri- 
tationis praegressae  tunicae  mucosae  duodenalis  praeci- 
pue vestigia  in  conspectum  veniant.  Nec  praetervisendus 
erit  ventriculus  venulaeque  inde  proficiscentes  ad  venam 
portarum,  quibus  facillime  irritatio  mucosae  ventriculi 
.hepati  communicari  potest.  In  hisce  vero  casibus  stru- 
ctura granulosa  si  quae  existat  hepatitidi  chronicae  post 
inflammationem  gastroduodenalem  subsecutae,  num  at- 
tribuenda sit,  sedulo  inquirendum  est.  Inter  substantias 
alimentarias  noxias,  quae  ventriculum  et  hepar  simul  ir- 
ritant, ante  alias  spiritus  vini  recensendus  est.  Accusantur 
quoque  alimenta  difficile  concoctu,  graviora  animi  pathe- 
mata,  inter  quae  iram  specificam  in  jecur  vim  habere  pu- 
tant; haec  vero  mea  quidem  sententia  magis  hominem 
jam  dudum  infimum  debilemqiie  quam  sanum  infestant  et 
fortasse  neque  pro  vera  nec  prima  causa  occasionali 
haberi  queunt. 

Secundum  Becquerel  creberrime  occurrit  morbus 

2 


18 


in  hominibus  inter  annum  XXX.  et  XL,  degentibus  (1). 
Sed  et  in  junioribus  vel  in  infantibus  ipse  hanc  transfor- 
mationem offendi,  sed  deest  copia  observationum  ut  ali- 
quid certi  hac  de  re  statuenti  mihi  non  liceat.  Ceterum 
vitia  cordis,  uberrima  hujus  morbi  causa,  quum  in  in- 
fantibus non  ita  rara  sint,  non  video,  cur  haecce  Cirrho- 
sis non  sequatur,  staseos  venosae  in  vena  cava  inferiori 
sequela  fere  constans  et  necessaria.  — 

Morbus  rerum,  Brightii  nomine  insignis  renis 
scilicet  granulosa  structura  tam  crebro  Cirrhosin  comi- 
tatur, nt  inter  Cirrhoseos  XXV.  casus  Becquerel  mor- 
bum Brightii  XVies  offenderit.  Sed  haec  res  quum 
majorem  adhuc  lucem  ex  anatomica  disquisitione  profi- 
ciscendam exspectet,  (cf.  Rokit.  III.  p.  347.)  alio  loco 
nobis  tractanda  est. 


§.  3. 

SYMPTOMATA. 


1.  Secundum  descriptionem  Rokitanskyi  Atro- 
phia flava  hepatis  pro  forma  acuta  morbi  nostri 
habenda  est,  qui  alias  plerumque  chronicum  tenet  de- 
cursum. 

(1)  Consentit  Rokitansky,  qui  hepar  granulosum  in  media 
hominis  aetate  maxime  obvium  esse,  et  unicum  tantum  casum 
hominis  annorum  XVII.  commemorat.  T.  III.  p.  348. 

Hujus  vero  symptomata  vir  doctissimus  sequentia 
recenset:  homines  floridae  aetatis  invadit  et  morbi  acuti 
(febrilis)  signis  stipatur.  Regio  hepatis  gravissimis  do- 
loribus cruciatur^  accedit  icterus  et  mox  symptomata 
nervosa,  profecta  ex  irritatione  enc6phali  ejusque  mem- 
branarum (arachnitide)  et  ventriculorum  hydrocephalo. 
Nec  absunt  exsudationes  et  colliquationes  in  membranis 
tam  serosis  quam  mucosis,  pneumonia  et  cetera.  (Rokit. 
III.  p.  313).  Haecce  omnia  enumerata  symptomata 
maximam  habent  similitudinem  cum  iis,  quae  icteri  chro- 
nici exitum  lethalem  interdum  comitantur,  uti  Sto k es 
optime  exposuit j neque  possum,  quin  ea  ex  praesentia 
bilis  in  sanguine,  cujus  copia  subito  augeatur,  explicem. 
Similia  phaenomena  urinae  vel  subitam  suppressionem 
comitantur,  vel  in  morbis  renum  chronicis  agmen  clau- 
dunt, ab  auctoribus  typhi  urinosi  nomine  insignita. 

Inter  hanc  autem  et  chronicam  formam  alia  obser- 
vatur, quam  subacutam  denominare  voluerim,  quippe  quae 
hepatitidis  subacutae  prae  se  ferat  formam.  Dolor  in 
regione  hepatis  obtusus,  icterus  jam  ab  initio  j serius  hy- 
drops ascites.  Deest  febris,  ni  complicatio  inflammatoria 
simul  adest,  exitum  lethalem  versus  tantum  pulsus  ce- 
lerior fit,  quamquam  haecce  celeritas  pulsus  ad  altera- 
tionem  et  djscrasiam  sanguinis  magis  quam  ad  statum 
febrilem  referenda  videtur.  Decursus  inter  sex  hebdo- 
mades usque  ad  anni  spatium  trimestre.  Intime  persua- 
sum mihi  est  hancce  cirrhosin  subacutam  eam  gignere 
hepatis  granulosi  formam  anatomicam,  quam  in  priori 
capite  ex  inflammatione  chronica  profectam  descripsimus. 
Quam  quo  modo  ab  inflammatione  chronica  et  oblite- 

ratione  venae  portarum  distinguere  quis  velit,  non 
video. 

II.  Plerumque  vero  decursus  tardior  morbum  chro- 
nicam exhibet.  Ea  est  forma,  quae  complicat  morbos 
chronicos  cordis  et  pulmonum.  Decursus  angustioribus 
finibus  circumscribi  nequit;  per  plures  menses  vel  annos 
durat.  Typus  est  continuus;  remissiones  rarisSime  oc- 
currunt. Cirrhoseos  chronicae  duo  stadia  distingui  de- 
bent 5 alterum  voluminis  hepatis  aucti,  alterum  diminuti. 

lu  priori  volumen  hepatis  auctum  percu.ssione  et 
palpatione  abdominis  detegitur.  Certa  vero  diagnosis  he- 
patis granulosi  inde  fieri  neqliit,  quia  volumen  hepatis 
auctum  ex  simplici  congestioTie  sanguinis  oriri  potuit. 
Saepius  in  hominibus  vitio  cordis  laborantibus  post  iii- 
^ stitutani  venaesectionem  hepatis  volumen'  illico  diminui 
observavi,  qua  re  conspecta  hepatis  texturam  mutatam  fuisse 
admitti  non  potest.  In  phthisicis  vero  si  hypertrophiam 
hepatis  invenias  primum  suspicium  est  degenerationis  adi- 
posae, cujus  diagnosin  a granuloso  hepate  eo  libentius 
negliges,  ubi  contemplaris  diagnosin  alterius  ab  altero  in 
cadavere  jamjam  minus  esse  confirmatam.  Ceterum  ca- 
sus non  desunt,  in  quibus  hepar  moschatiuae  texturae, 
ut  primus  cirrhoseos  gradus,  volumen  normale  non  ex- 
superet, quumque  signa  peculiaria  hujus  mali  omnia  de- 
. sint,  confitendum  erit,  cognitionem  morbi  in  priori  sta- 
dio fieri  non  posse,  nec  aliud  quid  a circumspecto  me- 
dico pronuntiari  posse,  ubi  volumen  auctum  reperiat,  quam 
Hepatohypertrophiam , quam  in  phthisicis  in  hepar  adi- 
posum, in  hominibus  vitio  cordis,  emphysemate  laboran- 
tibus ia  cirrhosin  veram  degenerari  suspicanti  licet.  Ca- 

vendnm  tamen  summopere  est,  ne  dislocationem  hepatis 
in  emphysematicis  praecipue  et  pleuriticis  obviam  pro 
hypertrophia  vera  habeas. 

In  altero  vero  stadio  attendendum  est  in  sequentia: 

1)  Volumen  hepatis  habes  diminutum.  Sed  dif- 
ficile circumscriptu  hoc  ideo  erit,  quod  plerumque  volu- 
men normale,  quod  in  sano  homine  habuerit,  nescimus. 
Accedente  postea  hydropsia  plerisque  in  casibus,  haecce 
exploratio  fieri  nequit.  In  rarioribus  tantum  casibus  in 
quibus  celerrime  hepar  atrophicum  factum  diminutum 
praebet  volumen,  et  nonnisi  exigua  seri  copia  in  perito- 
naeo exsudata  est,  hac  exploratione  diagnosis  expe- 
dita est. 

2)  Colorem  singularem  ictericum  in  facie  et 
collo  praecipue  observari  licet,  quem  colorem  griseo - 
flavescentem,  et  ubi  perspicuior  evadit,  fuscum  uti  cuprum 
esse  volunt.  Color  inter  signa  quam  primum  morbum 
prodentia  recensendus  est;  inprimis  si  in  hominibus  vitio 
cordis  aut  emphysemate  pulmonum  laborantibus  palam 
fit,  aut  si  phthisico  accedat.  Sed  bene  animadvertendum 
est,  hoc  symptoma  per  se  omnium  esse  fallacissimum. 
Cutem  asperam  et  acidam  observavit  Becquerel. 

3)  Hydropes  uti  sequela  fere  constans,  ita  illud 
phaenomenon  sunt,  quod  ad  mali  cognitionem  vel  suspi- 
cium  plerumque  nos  ducat.  Quibusdam  in  casibus  uni- 
cum symptoma  cirrhoseos  et  quidem  in  secundo  stadio 
versantis  hydrops  ascites  est.  Qui  vel  longiore  vel 
breviore  temporis  intervallo  efi-ormari  potest,  ubi  enim 
cirrhosis  acutum  magis  habet  decursum,  minor  copia  seri 
exsudati  existit,  ubi  vero  chronicum,  enormis  interdum 

reperitur  hydrops  ascites.  Plerumque  hoc  exsudatum 
hydropicum  fiens  dolorem  nullum  habet  comitem;  ubi 
vero  aliquid  doloris  sentiatur,  verisimillimum  est  perito- 
nitidem  lentam  chronicam,  quae  pseudomembranas  vel 
organorum  coalitiones  efformet,  simul  adesse,  quaeque 
interdum  ad  peritonitidem  acutam  et  lethalem  exaltatur. 
Unde  percpicuum  est,  quum  hydrops  ascites  ex  peritoni- 
tide chronica  sola  hepate  nullo  modo  vitiato  oriri  queat, 
diagnosin  saepius  fieri  non  posse , quum  tali  in  casu  de 
volumine  hepatis  nil  certi  constet.  Sed  ubi  symptomata 
peritonitidis  nulla  praecesserint,  neque  aliud  quid  mor- 
bosi in  abdomine  reperiatur,  absque  dubio  fere  est,  ascitem 
atrophiam  hepatis  grauulosam  pro  causa  agnoscere. 

Oedema  pedum  hydrope  ascite  jam  confirmato 
tandem  conspicitur,  quae  res  quum  mechanica  oriatur 
ratione,  facillime  explicari  potest.  Obliteratione  enim 
ramorum  venae  portarum  vel  ligatura  trunci  venosi  hy- 
drops in  sacco  peritonaei  circumscriptus  oritur,  dum  sta- 
sin  in  vena  cava  et  in  venis  iliacis  infiltratio  oedema- 
tosa  circa  malleolos  sequatur.  In  cirrhosi  acuta  plerum- 
que oedemata  non  observantur,  et  ascites  modicus  est. 

Attamen  bene  animadvertendum  est  plerisque  in  ca- 
sibus cirrhosin  simplicem  non  observari,  complicationes 
vero  ejus  frequentissimas  jam  per  se  causas  esse  pecu- 
liares hydropis.  Vitia  cordis  respicio  et  degenerationem 
renum  Brightii,  quae  ambo  primum  oedema  pedum 
gignunt.  Vitia  cordis  auscultatione  et  percussione  thora- 
cis deteguntur;  morbum  Brightii  urina  albuminosa  pon- 
dusque specificum  prodere  possunt,  adhibita  simul  inspe- 
ctione microscopica. 

Inter  hos  casus  obvii  sunt,  iii  quibus  morbus  re- 
uum  simul  oriatur,  et  plerumque  rapidiorem  facit  decur- 
sum quam  degeneratio  jecinoris,  ita  ut  prius  oedema  pe- 
dum producat  quam  cirrhosis  ascitem.  Fieri  quoque 
potest,  ut  morbus  Brightii  progressus  et  hydropem  in 
cavo  peritonaeali  sequelam  habeat,  dum  atrophia  hepatis 
nondum  satis  evoluta  sit,  ut  ascitem  comitem  habere  pos- 
sit, quo  in  casu  morbus  Brightii  interdum  detegitur, 
cirrhosis  vero  hepatis  ignota  latet. 

4)  Urinae  conditio  varia  signa  exhibet.  Omnibus  in 
casibus  in  quibus  icterus  insignior,  pigmentum  bilis  in 
urina  apparet,  urina  crocea  est,  color  acido  nitrico  in 
viridem  mutatur.  Qui  color  urinae  ictericus  et  adesse' 
et  deesse  pariter  potest,  neque  ceteram  urinae  qualitatem 
commutat.  Cirrhosi  enim  aliquantum  porrecta  urina  sem- 
per  etsi  bilem  non  contineat  colorem  habet  saturatum 
aurantiacum  rutilum.  Densa  est  et  perquam  acida  ma- 
jori copia  ammonii  acidi  urici,  quod  aut  sponte  sua  fri- 
gidiore facta  urina  deponitur  aut  admixtis  aliquot  guttis 
acidi  nitrici.  Quod  sedimentum  plerumque  majori  copia 
lateritium  vel  cinnabaris  fert  colorem.  Urinae  quantitas 
semper  aucta  est,  ita  ut  elementa  urinae,  quae  sana  con- 
tinet, supra  modum  aucta  sint.  Quod  utrum  obliteratione 
ramulorum  venae  portarum  et  congestione  venosa  renes 
versus  exorta,  an  ex  aucta  vicario  modo  secretione  uri- 
nae efficiatur,  dijudicari  nequit. 

Haec  vero  urinae  conditio  in  iis  modo  casibus  re- 
peritur,  ubi  cirrhosis  absque  ulla  complicatione  existat. 
Ubi  vero  morbus  Brightii  accedat,  cirrhosi  hepatis  jam 
antea  evoluta  eandem  quidem  compositionem  liquidi  uri- 

nosi,  quae  vero  simul  albuminis  copiam  contineat,  repe- 
ries.  Si  vero  ex  eadem  causa  ut  videtur  cum  cirrhosi 
simul  morbus  Brightii  formatur,  tunc  renum  degene- 
ratio uti  prius  hydropes  gignit,  ita  urinae  compositionem 
facit,  et  easdem  omnes  variationes,  quales  in  morbo 
Brightii  urina  habet,  observari  queunt.  Alia  est  Brightii 
sententia,  qui  morbum  renum,  ab  ipso  primum  descriptum, 
in  cachexia  sanguinis  et  alternatione  hujus  primaria  po- 
situm esse  vult,  ita  ut  e sanguine  rarefacto  urina  den- 
sior, qualis  in  cirrhosi  simplici,  excerni  amplius  ne- 
queat. 

5)  Ubi  organa  diges tionis  sana,  appetitus  sanus 
fere  ad  lethalem  exitum  remanet;  neque  sitis  aucta  vel 
insigniter  diminuta  observatur.  Nausea,  vomitus,  conco- 
ctio ciborum  difficilis  ubi  in  conspectum  veniunt,  — quod 
rarius  tantum  evenit  — fere  semper  gastritidi  chronicae 
attribuenda  sunt.  Excretio  alvi  per  totum  morbi  decur- 
sum instar  sanorum  esse  potest;  rarius  alvus  clausa  est, 
quo  in  casu  tractus  intestinalis  omnino  sanus  sit,  iiecesse 
est.  Nam  ubi  irritatio  vel  tenuium  vel  intestini  crassi 

non  deest  diarrhoea.  In  omnibus  vero  casibus  ubi  mor- 

> 

bus  Brightii  complicatus  fuit,  tractu  intestinali  sive  sanq 
sive  irritato  diarrhoea  adest  ad  fatalem  usque  terminum 
producta,  cujus  diarrhoeae  causam  alterationem  sanguinis 
e colliquatione  albuminosa  per  renes  effectam  habes. 
Mirum  quantum  vero  est  faeces  albas  bile  destitutas  no- 
stro in  morbo  desiderari,  ita  ut,  si  simul  ad  ea  respicias 
quae  in  parte  anatomica  de  contento  vesicae  felleae  an- 
notata sunt,  palam  fiat,  bilem  semper  secerni  et  chylo 
admisceri  quamquam  ut  videtur  minori  copia. 

Ceterum  laesiones  canalis  intestinorum  conse- 
cutivae  plerumque  evadunt  ex  mechanica  hyperaemia 
venularum  ejus.  Attamen  signa  peculieria  hujus  hjper- 
aeraiae  plane  desunt,  nec  satis  certum  est,  utrum  ex 
obliteratione  ramulorum  capillarium  venae  portarum  an 
stasi  in  venae  cavae  inferioris  ramis  explicari  debeant, 
quum  satis  notum  sit  hyperaemiam  et  peritonaei  et  tra- 
ctus intestinalis  in  morbis  cordis  etsi  hepar  granulosum 
non  adsit  minime  desiderari. 

5)  Reliqua  symptomate  cousecutiva  ad  diagnosin  ni- 
hil faciunt.  Inflammationes  membranarum  acutae  aut 
parenchymatis  organorum  huc  referendae,  quibus  exitus 
lethalis  acceleratur. 

Commemorandae  tandem  sunt  haemorrhagiae 
saepius  repetitae,  de  quibus  itidem  incertum  manet,  utrum 
e dyscrasia  sanguinis  rarefacti,  scorbuticae  haud  dissimili 
fluant,  an  ex  mechanica  stasi  vel  locali  ab  hepatis  vel 
universali  a cordis  vitio  profectae.  Fortasse  utrumque  a 
vero  non  receditj  nam  interdum  cum  ictero  eminenti 
hasce  haemorrhagias  conjunctas  vides,  qua  re  dyscrasiara 
sanguinis  suspicari  licet.  Alteri  vero  opinioni  favet,  quod 
interdum  exsudatum  haemorrhagicum  peritonaeale  exi- 
stat,  quodque  in  morbo  cujus  rationes  mechanicae  si- 
millimae sunt  iis,  quae  in  Cirrhosi  obviae  sunt,  in  obli- 
teratione venae  portarum  e phlebitide  haemorrhagiae  fre- 
quentes fiunt. 

§.  4. 

DIAGNOSIS. 


De  diagnosi  morbi  speciali  quae  in  promptu  erant 
jamjam  attuli.  Restat  tantummodo  generalia  quaedam 
adnectere.  Dum  multos  eosque  insigniores  medicos  in 
eo  negotio  potissimum  versari  animadverterem,  ut  signa 
specifica  morbi  effodiant,  fallacissima  ut  plurimum  et  re 
vera  symptomatica,  et  dum  ipse  quamvis  tiro  jam  per- 
spexerim arctos  limites  a natura  in  producendis  morbis 
minime  esse  positos  et  ubique  alteram  mutationem  mor- 
bosam in  alteram  sensim  transire,  id  in  animo  fuit  vesti- 
gia naturae  morborum  limites  confundentis  in  hac  mea 
descriptione  presso  pede  sequi.  Infitiari  quamquam  non 
potest  medicos  juniores  pathologicae  anatomes  doctrina 
institutos  multo  accuratius  morbos  dignoscere  quam  col- 
legae quos  vulgus  peritos  prae  nobis  praedicat,  tamen 
decet  cordatum  medicum  renuntiare,  artem  diagnosticam 
nil  dififere  a calculo  probabilitatis,  ita  ut  etsi  semper  ac- 
curate texturam  mutatam,  qualem  necropsia  prodit,  si 
homine  vivo  indicasset,  tamen  confiteri  deberet  eam  fa- 
cili negotio  aliter  evenire  potuisse.  Veritas  enim  nun- 
quam simplex  factum  est,  sed  ubique  factum  a dubio 
liberatum,  ita  ut  dubium  veritati  semper  adhaereat,  neque 
alia  ratione  verum  sit,  quam  quod  falsum  non  sit. 

§.  5. 

CURA. 


Atrophia  hepatis  granulosa  nullam  admittit  curam, 
quod  sequela  necessaria  praegressae  vel  infiltrationis  vel 
hypertrophiae  substantiae  acinosae  certa  lege  physica  sit. 
Prognosis  itaque  semper  mala  est. 

Totum  igitur  curationis  negotium  in  eo  versatur,  ut 
principiis  morbi  si  detegentibus  nobis  contingerent,  obsta- 
retur. Simplicem  hypertrophiam  hepatis  sine  ulla  com- 
plicatione ubi  reperimus  resolutionem  tumoris  secundum 
leges  therapiae  generalis  tentabimus,  commemores  hancce 
hypertrophiam  in  atrophiam  degenerare  posse.  Ubi  signa 
irritationis  in  regione  hypochondriaca  vel  in  peritonaeo 
offenduntur,  hirudinum  sive  cucurbitularum  repetita  appli- 
catione, tura  inunctionibus  mercurialibus  et  narcoticis  de- 
pellere eam  studebimus.  Diaeta  blanda  antiphlogistica  e 
regno  vegetabili  desumpta  auxiliabimur  aegro.  Ubi 
haemorrhoidum  tumores,  hirudines  ad  anum.  Secretiones 
sint  liberae;  uniter  purgandum  erit,  ubi  alvus  tardior. 
Calomelanos  usum  in  forma  subacuta  magnopere  laudo 
conjunctum  cum  extracto  hyoscyami  vel  belladonnae. 
Remediorum  alcalinorum,  saponis  similiumque  usus  non 
erit  quidem  proscribendus,  sed  attentus  sit  medicus  ne 
forsan  his  excitantibus  inflammationem  novam  cieat.  Idem 
de  thermis  Cardinis  dictura  sit.  Hominibus  aetatis  pro- 
vectioris, phlegmaticis,  torpidis  magis  haecce  conveniunt. 
Neque  inconsulto  remediis  amaris,  tonicis  utendum  erit, 
quibus  interdum  plus  nocetur  quam  curatur.  ' 

Annotavimus  principii  urici  quantitatem  in  casibus 
a complicatione  liberis  seraper  fuisse  auctam,  quod  pro- 
videntia naturae  quadam,  vel  ut  accuratius  dicam  che- 
mica  quadam  lege  fieri  videtur.  Scimus  jam  ex  opere 
viri  de  medicina  optime  meriti  Liebig  ex  albumine  san- 
guinis et  principium  uricum  et  acidum  cholicum  (Cho- 
leinsaure)  gigni,  ita  ut  diminuta  secretione  bitis  diathesis 
urica  exoriri  necesse  sit.  Ad  quam  praevertendam  acida; 
vegetabilia  eorumque  salia,  e.  g.  cremor  tartari,  tart.  tar- 
tarisat.,  tart.  boraxat.,  kali  acetic.  merito  adhiberi  solent. 
Nec  alia  remedia,  quam  haecce  enumerata  in  hydrope 
consecutivo  recommendari  volo,  quum  persuasum  habeam, 
fortioribus  diureticis  vel  remediis  drasticis  aegro  summum 
damnum  parari. 

Si  simul  adest  vitium  cordis  cum  magna  dyspnoea, 
et  hepar  costas  transeat,  venaesectio  instituenda  erit,  sed 
parca  manu,  quod  interdum  saepius  dyspnoea  et  conge- 
stio hepatis  recrudescit,  et  repetitis  venaesectionibus  ina- 
nitio sanguinis  producitur,  quae  eo  facilius  hydropem  se- 
quelam habet,  quo  tunc  plures  ejus  causae  reperiantur. 

Quae  vero  alia  remedia  exhibeam  nisi  diaetam  ac- 
curatam, summam  tranquillitatem  aegroti  et  symptomatica, 
quaedam,  ubi  Cirrhosi  morbus  Brightii  conjunctus  est, 
nescio;  quo  in  casu  ut  indicavimus  symptomata  morbi i 
renum  plerumque  et  magis  manifesta  et  periculosiora  sunt, 
ita  ut  curationem  hujus  insidiosi  morbi  prius  absolvere 
deberes. 

De  cura  hepatis  granulosi  in  phthisicis  omnino» 
taceo. 

V l T A. 


Fraiiciscus  Henricus  Iffland,  evangelicae 
confessioni  addictus,  d.  XXIV.  mensis  Aug.  anni  hujus 
saeculi  XVII.  Grueneberg  Neomarchiae  pago  natus  sum 
patre  Carolo,  adhuc  vivo,  matre  Henrica  e gente 
Kersten,  quam  diu  defunctam  lugeo.  Primis  litteris  im- 
butus, gymnasia  Regiomonti,  Sedini,  Stargardae  Pome- 
ranorum  frequentavi,  unde  testimonio  maturitatis  instru- 
ctus hanc  almam  litterarum  universitatem  Berolinensem 
petivi  et  a Rectore  IU.  J.  Mueller  civibus  academicis 
adscriptus,  ab  111.  Schultz  t.  t.  decano  in  ordinem  medi- 
corum receptus  sum.  Per  quadriennium  scholas  au- 
divi hasce: 

De  encyclopa'(0dia  et  methodologia  111.  Hecker;  de 
osteologia  111.  Schlemmj  de  anatomia  corporis  hu- 
mani et  comparata,  nec  non  de  physiologia  III.  J.  Muel- 
ler, qui  una  cum  111.  Schleraraio  cadavera  rite  se- 


care  me  docuit;  de  chemia  experimentali  111.  Mitscher- 
lich;  de  zoologia  111.  Lichtenstein;  de  mineralogia 
111.  Wei  ssj  de  botanice  111.  Schultz;  de  materia  me- 
dica Cei.  Mitscherlich;  de  pathologia  et  therapia  111. 

Schoenlein;  de  arte  obstetricia  Cei.  Kluge;  de 
akiurgia  Cei.  Kluge  et  Cei.  Froriep. 

In  scholis  clinicis  medicis,  chirurgicis,  obstetriciis  hos 
habui  praeceptores:  111.  Schoenlein,  111.  Juengken, 
Cei.  Kluge.  Quibus  omnibus  viris  bene  de  me  meritis 
gratias  ago  quam  maximas. 

Jam  vero  tentaminibus  philosophico  et  medico  nec 
non  examine  rigoroso  coram  gratioso  medicorum  ordine 
absolutis  spero  fore,  ut  dissertatione  thesibusque  defensis 
sum^i  in  medicina  et  chirurgia  honores  in  me  con- 
ferantur. 


THESES. 


1.  Crisis  morbi  stadium. 

2.  Auimus  uoii  aegrotat. 

3.  Phthisis  tuberculosa  sanatur. 

4.  Non  omne  vivum  ovo. 

